b'\n_START_ARTICLE_\nSTOVL\n_START_PARAGRAPH_\nSTOVL (ang. short take-off and vertical landing) je na\xc4\x8din vzleta in pristanka letal (po navadi voja\xc5\xa1kih) ali drugih zrakoplovov s fiksnimi krili. Letalo vzleti na kratki stezi in pristane vertikalno. \xc4\x8ce je na voljo dovolj dolga steza se po navadi izvede konvencionalni pristanek, ker je la\xc5\xbeji._NEWLINE_Po NATO definiciji mora STOVL zrakoplov s fiksnimi krili preleteti 15 metrov visoko oviro v 450 metrih od za\xc4\x8detka vzleta._NEWLINE_STOVL letala se po navadi uporabljajo na manj\xc5\xa1ih letalonosilkah. Pri vzletu si letala pomagajo s vektoriranjem potiska in "smu\xc4\x8darsko" skakalnico. Verjetno najbolj znano STOVL letalo je britanski Hawker Siddeley Harrier - slednji je sicer tehni\xc4\x8dno VTOL letalo. Lockheed F-35B Lightning II je operativno STOVL vendar ima tudi mo\xc5\xbenost VTOL, \xc4\x8de je lahko nalo\xc5\xbeen._NEWLINE_SSTOVL (Supersonic STOVL) - je STOVL letalo, ki lahko leti hitreje od zvoka._NEWLINE_Leta 1951 so zgradili dva tailsitterja Lockheed XFV-1 in Convair XFY. Oba sta uporabljala turboprop Allison YT40, ki je poganjal dva kontrarotirajo\xc4\x8da propelerja. Britanski Hawker P.1127 je leta 1960 izvedel vertikalni vzlet. Kasneje so na njegovi osnovi zgradili harrierja, ki je poletel leta 1967. Sovjetska zveza je razvila podobnega Jakovljev Jak-38, zgradili so tudi prototip Jakovljev Jak-141, ki je imel SSTOVL sposobnosti. Izku\xc5\xa1nje iz Jak-141 so vplivale na razvoj F-35. F-35 naj bi vstopil v uporabo leta 2016.'